[image: znakhmp][image: znakhmp]ZAVOD ZA HITNU MEDICINU POŽEŠKO-SLAVONSKE ŽUPANIJE
POŽEGA, OSJEČKA ULICA 109


OIB 38110021935       tel.++385  34 316 430        ++385 34 316 431
žr.  HR3625000091101357879  Addiko Bank d.d.

URBROJ:02-437/03-2025
Požega, 07. travnja 2025.

Na temelju članaka 32. Statuta Zavoda za hitnu medicinu Požeško-slavonske županije, URBROJ: 2177-06-01/5-24-35, KLASA:024-03/24-04/2 od 22. ožujka 2024. godine u svezi s člankom 24. Temeljnog kolektivnog ugovora za službenike i namještenike u javnim službama („Narodne novine“ broj 29/2024), Zavod za hitnu medicinu Požeško-slavonske županije, raspisuje

NATJEČAJ

za zasnivanje radnog odnosa u Zavodu za hitnu medicinu Požeško-slavonske 
županije za radna mjesta 

1. [bookmark: _Hlk514845725][bookmark: _Hlk131403865]doktor medicine u TIM 1  (m/ž) -  tri (3) izvršitelj/ice na neodređeno puno radno vrijeme,  probni  rok  od 3 mjeseca,
                   mjesto rada: Požeško-slavonska županija, Grad Požega

2. doktor medicine u TIM 1  (m/ž) - dva (2) izvršitelja/ice na neodređeno puno radno vrijeme, probni  rok od 3 mjeseca,
                   mjesto rada: Požeško-slavonska županija, Ispostava Pakrac

3. doktor medicine u TIM 1  (m/ž) - jedan (1) izvršitelja/ice na određeno puno radno vrijeme, probni  rok od 3 mjeseca,
                   mjesto rada: Požeško-slavonska županija, Ispostava Pakrac, zamjena za vrijeme specijalizacije


[bookmark: _Hlk81817336]Uvjeti za doktora medicine:

· VSS- završen medicinski fakultet - doktor medicine,
· odobrenje za samostalan rad (licenca) Hrvatske liječničke komore,
· položen stručni ispit i radno iskustvo u trajanju obveznog pripravničkog staža, osim doktora medicine koji su u Republici Hrvatskoj završili integrirani preddiplomski i diplomski studij medicine upisan nakon 1. 7. 2013.
· osoba ne smije biti kažnjavana


4. vozač u sanitetu (m/ž) - tri (3) izvršitelja/ice na neodređeno puno radno vrijeme, probni  rok  od 3 mjeseca,
                   mjesto rada: Požeško-slavonska županija


Uvjeti za vozača:

· završena srednja prometno-tehnička škola za zanimanje -vozač motornog  vozila,
· vozačka dozvola B kategorije,
· radno iskustvo u struci najmanje pet (5) godina,
· osoba ne smije biti kažnjavana. 


5. domar (m/ž) - jedan (1) izvršitelja/ice na neodređeno nepuno radno vrijeme do osam (8) sati tjedno, probni  rok  od 3 mjeseca, mjesto rada: Požeško-slavonska županija, Grad Požega

Uvjeti za domara:

· završena srednja četverogodišnja škola strojarske ili tehničke struke,
· poznavanje rada na računalu,
· vozačka dozvola B kategorije,
· radno iskustvo u struci najmanje tri (3) godine,
· osoba ne smije biti kažnjavana. 






Uz pisanu prijavu na natječaj svi kandidati/ kandidatkinje su dužni priložiti:

· životopis,
· presliku osobne iskaznice,
· potvrdu o radnom stažu- elektronički zapis s podacima o radnom stažu i radnom odnosu HZMO (original), 
· dokaz o stečenoj stručnoj spremi (preslika svjedodžbe),
· uvjerenje da se NE vodi kazneni postupak ne starije od 30 dana do dana objave ovog natječaja (original),
· dokaz o položenom stručnom ispitu ili završena škola iz traženih uvjeta natječaja (preslika), 
· presliku odobrenja (licenca) za samostalan rad nadležne komore, za zdravstvene djelatnike,
· vozačku dozvolu s navedenom kategorijom (preslika vozačke dozvole s obje strane) za rad. mjesta br. 4-5.


Sukladno članku 13. Zakona o ravnopravnosti spolova („Narodne novine“ broj 116/03) na natječaj se mogu javiti osobe oba spola.

Kandidat koji ostvaruje pravo prednosti  pri zapošljavanju dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima, ukoliko ispunjava uvjete iz natječaja.
 Uz prijavu na natječaj dužan je priložiti sve dokaze o ispunjavanju traženih uvjeta, kao i rješenje, odnosno potvrdu o priznatom statusu iz kojeg je vidljivo spomenuto pravo te dokaz da je nezaposlen. 

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije sklapanja ugovora o radu.

Zavod za hitnu medicinu Požeško-slavonske županije će za kandidate koji ispunjavaju uvjete ovog natječaja provesti testiranje (provjera znanja i sposobnosti, sklonost timskom radu, komunikacijske vještine, odgovornost te psihologijsko testiranje), kao i provesti usmeni razgovor, a o čemu će kandidati biti obaviješteni, putem internetske stranice www.hitna-psz.hr, gdje će biti dostupne sve informacije vezano za natječaj.

Pisane prijave s obveznom naznakom za koje radno mjesto se prijava podnosi i s obveznim prilozima podnose se na adresu : Zavod za hitnu medicinu Požeško-slavonske županije, Osječka ulica 109, 34000 Požega, s naznakom „ Za natječaj – naziv radnog mjesta“, u roku od 8 dana od dana objave u ‹‹Narodnim novinama››.

Nepotpune i nepravovremene prijave neće se razmatrati. Osobe koje  podnesu nepotpune i nepravovremene prijave na javni natječaj ne smatraju se kandidatima prijavljenim na natječaj.

Zavod za hitnu medicinu Požeško-slavonske županije pridržava pravo, djelomično ili u cijelosti , u svako vrijeme poništiti ovaj natječaj.

O rezultatima natječaja kandidati će biti obaviješteni putem internetske stranice www.hitna-psz.hr u roku od 15 dana nakon donošenja odluke o izboru.

                   Zavod za hitnu medicinu 
                                                                                                                        Požeško-slavonske županije

	Ravnatelj:
	Fabijan Barišić, univ.spec.iur.                                                                                                       

